पाएं अपने शहर की ताज़ा ख़बरें और फ्री ई-पेपरडाउनलोड करें
सिविल अस्पताल में रात को ऑक्सीजन की कमी के चलते अफरा तफरी का माहौल बन गया। ऑक्सीजन की खेप जो सामान्य अस्पताल पहुंचनी थी वह तकनीकी कारणों से नही पहुंच पाई। इसके चलते आनन-फानन में रविवार रात को ही 11:00 बजे हिसार पुलिस की देखरेख में ऑक्सीजन सिलेंडर मंगवाए। उसके बाद ही मरीजों व अस्पताल प्रशासन ने राहत की सांस ली। ऑक्सीजन स्टोरेज टैंक न होने से सामान्य प्रशासन को इसी तरह की समस्या का सामना करना पड़ रहा है।
यहीं कारण है कि जिले में ऑक्सीजन का कोटा 2.50 मीट्रिक टन से बढ़ाकर सरकार ने भले ही 3.50 मीट्रिक टन कर दिया है लेकिन जिले में हर दिन ऑक्सीजन की शॉर्टेज बनी रहती है। क्योंकि कोरोना संक्रमित मरीजों की संख्या लगातार बढ़ती जा रही है। रविवार को जहां सिविल अस्पताल में 187 ऑक्सीजन सिलेंडर की खपत हुई थी वहीं सोमवार को 255 ऑक्सीजन सिलेंडर की खपत हुई।
सिविल अस्पताल में ऑक्सीजन बैड की संख्या भी 100 से बढ़कर 140 कर दी गई है इसके बावजूद जीएच में मरीजों को ऑक्सीजन बैड उपलब्ध नहीं हो पा रहे हैं।
अधिकारियों को हर रोज ऑक्सीजन के लिए करना पड़ रहा संघर्ष
सुबह 9 से देर रात 11 बजे तक स्वास्थ्य विभाग के अधिकारी जीएच में मरीजों के लिए ऑक्सीजन की व्यवस्था करने में लगे रहते है। इस दौरान संबंधित ऑक्सीजन प्लांट, ऑक्सीजन एजेंसी व उच्चाधिकारियों से सैकड़ों फोन कॉल करते हैं ताकि किसी न किसी तरह से जीएच में मरीजों को लिए पर्याप्त ऑक्सीजन की व्यवस्था हो सके। एक दिन अधिकारी कड़े प्रयासों के बाद ऑक्सीजन की व्यवस्था करते है और अगले दिन फिर से इस तरह से अगले दिन के लिए ऑक्सीजन की व्यवस्था करने में जुट जाते हैं।
रात को सामान्य अस्पताल में आक्सीजन की कमी हो गई। पुलिस की देख रेख में हिसार से 50 बड़े व 35 छोटे ऑक्सीजन सिलेंडर मंगवाए। इनसे काम नहीं चला तो 20 ऑक्सीजन सिलेंडर के लिए सोमवार दोपहर को दादरी गाड़ी भेजी गई है।
इसके अलावा रात को भिवानी स्थित नरेंद्र ऑक्सीजन गैस एजेंसी से जीएच के लिए ऑक्सीजन सिलेंडर पहुंचेंगे। इससे अस्पताल में 24 घंटे के लिए ऑक्सीजन की पूर्ति हो जाएगी लेकिन मंगलवार व बुधवार के लिए फिर से अस्पताल प्रशासन को ऑक्सीजन के लिए इसी तरह के प्रयास कर ऑक्सीजन की व्यवस्था करनी होगी।
अस्पताल में सेंट्रल सप्लाई की भी नहीं व्यवस्था
स्टोर इंचार्ज डॉ. अजीत सिंह ने बताया कि हर रोज ऑक्सीजन की व्यवस्था के लिए अधिकारी प्रयास करते हैं। इसके बाद आक्सीजन उपलब्ध हो पाती है। सिलेंडर से हर रोज ऑक्सीजन की पूर्ति में दिक्कत हो रही है। क्योंकि अस्पताल में ऑक्सीजन स्टोरेज टैंक नहीं है। अगर टैंक होता तो उसमें आसानी से 5 से 7 दिन के लिए पर्याप्त मात्रा में ऑक्सीजन स्टोरेज की जा सकती थी।
अस्पताल में ऑक्सीजन के मरीजों की संख्या भी बढ़ रही है। पहले अस्पताल में 100 ऑक्सीजन बेड थे। अब लगभग 140 बेड कर दिए हैं। अस्पताल में ऑक्सीजन की सैंट्रल सप्लाई की भी व्यवस्था नहीं है। आईसीयू, आपतकालीन व निक्कू वार्ड में ही सैंट्रल सप्लाई की व्यवस्था है। आईसीयू में 30 बेड है जिन पर सैंट्रल सप्लाई है जबकि 100 से अधिक ऑक्सीजन बैड पर मरीज को सिलेंडर से ही सप्लाई देनी पड़ रही है।
लॉकडाउन में श्रमिकों को कोई दिक्कत आई तो समाधान करेंगे तहसीलदार
वह सोमवार को रोजमर्रा की आवश्यक वस्तुओं की आपूर्ति उपभोक्ताओं को समय पर करने के उद्देश्य से अधिकारियों की बैठक ले रहे थे। उन्होंने कहा कि उपभोक्ताओं को आवश्यक वस्तुओं की पूर्ति दुकानदार उचित मूल्य पर ही उपलब्ध करवाना सुनिश्चित करें।
अगर कोई भी दुकानदार उपभोक्ताओं के साथ किसी भी प्रकार की अनियमितता करने में संलिप्त पाया गया तो उसके विरुद्ध कड़ी कार्रवाई अमल में लाई जाए। जिला खाद्य एवं आपूर्ति नियंत्रक समय-समय पर बाजार में निरीक्षण करें तथा अगर कोई भी दुकानदार किसी भी प्रकार की कोताही करने में संलिप्त पाया जाता है तो उसके विरुद्ध निर्धारित मापदंडों के अनुसार कानूनी कार्रवाई अमल में लाई जाए।
इनकों शर्तों पर दी गई है छूट
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn